CELEX: 62017CN0028
Language: sk
Date: 2017-01-19 00:00:00
Title: Vec C-28/17: Návrh na začatie prejudiciálneho konania, ktorý podal Østre Landsret (Dánsko) 19. januára 2017 – NN A/S/Skatteministeriet

18.4.2017   
            
            
               SK
            
            
               Úradný vestník Európskej únie
            
            
               C 121/12
            
         Návrh na začatie prejudiciálneho konania, ktorý podal Østre Landsret (Dánsko) 19. januára 2017 – NN A/S/Skatteministeriet
   (Vec C-28/17)
   (2017/C 121/18)
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Østre Landsret
   
      Účastníci konania pred vnútroštátnym súdom
   
   
      Žalobca: NN A/S
   
      Žalovaný: Skatteministeriet
   
      Prejudiciálne otázky
   
   
               1.
            
            
               Aké okolnosti treba vziať do úvahy pri posudzovaní, či podliehajú spoločnosti rezidenti v situácii, o akú ide v danej veci, s ohľadom na započítanie strát „rovnocennej podmienke“ v zmysle bodu 20 rozsudku Philips (1), aká sa uplatňuje na pobočky spoločností nerezidentov?
            
         
               2.
            
            
               Ak sa predpokladá, že dánske daňové pravidlá neobsahujú rozdielne zaobchádzanie, aké boli predmetom vo veci Philips, predstavuje zákaz započítania, podobný opísanému zákazu, v prípade, keď strata stálej prevádzkarne spoločnosti nerezidenta podlieha aj daňovej právomoci hostiteľskej krajiny, samo o sebe obmedzenie práva na slobodu usadiť sa podľa článku 49 ZFEÚ, ktoré musí byť odôvodnené naliehavými dôvodmi všeobecného záujmu?
            
         
               3.
            
            
               Ak áno, môže byť takéto obmedzenie potom odôvodnené záujmom zamedziť dvojitému zohľadneniu strát, cieľom zabezpečiť vyvážené rozdelenie daňovej právomoci medzi členskými štátmi alebo ich kombináciou?
            
         
               4.
            
            
               Ak áno, je také obmedzenie primerané?
            
         
      (1)  Rozsudok zo 6. septembra 2012, Philips Electronics UK (C 18/11, EU:C:2012:532).